2006A0513 — RO — 07.09.2009 — 001.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

Astfel cum a fost modificat prin:









▼B

ACORD

între Comunitatea Europeană și Republica Moldova privind anumite aspecte ale serviciilor aeriene







COMUNITATEA EUROPEANĂ, pe de o parte, și REPUBLICA MOLDOVA, denumită în continuare „Moldova”, pe de altă parte, denumite în continuare „părți”, CONSTATÂND că unele acorduri bilaterale privind serviciile aeriene încheiate între mai multe state membre și Moldova conțin dispoziții contrare dreptului Comunității Europene, CONSTATÂND că, în ceea ce privește mai multe aspecte care pot fi reglementate prin acorduri bilaterale privind servicii aeriene încheiate între statele membre ale Comunității Europene și țări terțe, Comunitatea Europeană beneficiază de o competență exclusivă, CONSTATÂND că, în temeiul dreptului comunitar, transportatorii aerieni ai Comunității stabiliți într-un stat membru beneficiază de dreptul de acces nediscriminatoriu la rutele aeriene dintre statele membre ale Comunității Europene și țările terțe, AVÂND ÎN VEDERE acordurile dintre Comunitatea Europeană și anumite țări terțe care prevăd, pentru resortisanții respectivelor țări terțe, posibilitatea de a deveni proprietari ai unor transportatori aerieni, titulari ai unei licențe acordate în conformitate cu dreptul Comunității Europene, CONVINSE că dispozițiile acordurilor bilaterale privind serviciile aeriene încheiate între statele membre ale Comunității Europene și Moldova care sunt contrare dreptului comunitar trebuie să fie aduse în conformitate cu acesta din urmă, astfel încât să se stabilească o bază juridică solidă pentru serviciile aeriene între Comunitatea Europeană și Moldova și să se asigure continuitatea serviciilor aeriene respective, CONSTATÂND că, în cadrul acestor negocieri, Comunitatea Europeană nu are drept obiectiv mărirea volumului total al traficului aerian dintre Comunitatea Europeană și Moldova, compromiterea echilibrului dintre transportatorii aerieni ai Comunității și transportatorii aerieni ai Moldovei și nici negocierea unor modificări ale dispozițiilor acordurilor bilaterale existente ce reglementează serviciile aeriene în ceea ce privește drepturile de trafic, CONVIN CU PRIVIRE LA URMĂTOARELE DISPOZIȚII:







Articolul 1

Dispoziții generale

(1) În sensul prezentului acord, definițiile sunt prevăzute la anexa IV.

(2) În cadrul fiecăruia dintre acordurile enumerate la anexa I, trimiterile la resortisanții statului membru care este parte la prezentul acord se interpretează ca trimiteri la resortisanții statelor membre ale Comunității Europene.

(3) În cadrul fiecăruia dintre acordurile enumerate la anexa I, trimiterile la transportatorii aerieni sau la companiile aeriene ale statului membru care este parte la prezentul acord se interpretează ca trimiteri la transportatorii aerieni sau la companiile aeriene desemnate de către statul membru respectiv.

Articolul 2

Desemnare de către un stat membru

(1) Dispozițiile alineatelor (2) și (3) din prezentul articol prevalează asupra dispozițiilor corespunzătoare din articolele enumerate la anexa II literele (a) și, respectiv, (b), în ceea ce privește desemnarea unui transportator aerian de către statul membru în cauză, autorizațiile și permisele acordate de Moldova și, respectiv, refuzul, revocarea, suspendarea sau limitarea autorizațiilor sau a permiselor transportatorului aerian.

(2) De îndată ce se primește o desemnare de la un stat membru, Moldova acordă autorizațiile și permisele corespunzătoare într-un termen minim de procedură, cu condiția ca:

(i) în temeiul Tratatului de instituire a Comunității Europene, transportatorul aerian să fie stabilit pe teritoriul statului membru care a efectuat desemnarea și să fi primit o licență de funcționare valabilă, în conformitate cu dreptul comunitar;

(ii) statul membru responsabil cu emiterea certificatului de transportator aerian să efectueze și să asigure un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare și

(iii) transportatorul aerian să aparțină, în mod direct sau prin intermediul unei participații majoritare, unor state membre și/sau unor resortisanți ai statelor membre și/sau altor state enumerate la anexa III și/sau unor resortisanți ai acestor alte state și să fie controlat efectiv de respectivele state și/sau resortisanții lor.

(3) Moldova poate refuza, revoca, suspenda sau limita autorizațiile sau permisele unui transportator aerian desemnat de către un stat membru:

(i) atunci când, în temeiul Tratatului de instituire a Comunității Europene, transportatorul aerian nu este stabilit pe teritoriul statului membru care a efectuat desemnarea sau nu deține licență de funcționare valabilă, în conformitate cu dreptul comunitar;

(ii) atunci când controlul reglementar efectiv al transportatorului aerian nu este efectuat sau asigurat de către statul membru care a emis certificatul de transportator aerian sau atunci când autoritatea aeronautică competentă nu este identificată în mod clar în desemnare sau

(iii) atunci când transportatorul aerian nu aparține, în mod direct sau prin intermediul unei participații majoritare, unor state membre și/sau unor resortisanți ai statelor membre și/sau altor state enunțate la anexa III și/sau unor resortisanți ai acestor alte state atunci când nu este controlat efectiv de respectivele state și/sau resortisanții lor.

Atunci când își exercită drepturile în conformitate cu prezentul alineat, Moldova nu trebuie să facă discriminare pe bază de naționalitate între transportatorii aerieni ai Comunității.

Articolul 3

Siguranță

(1) Dispozițiile alineatului (2) din prezentul articol completează articolele enumerate la anexa II litera (c).

(2) Atunci când un stat membru a desemnat un transportator aerian al cărui control reglementar este efectuat și asigurat de către un alt stat membru, drepturile Moldovei în cadrul dispozițiilor privind siguranța cuprinse în acordul încheiat între statul membru care a desemnat transportatorul aerian și Moldova se aplică în mod identic în ceea ce privește adoptarea, exercitarea sau menținerea standardelor de siguranță de către acest alt stat membru, precum și în ceea ce privește autorizația de funcționare a respectivului transportator aerian.

Articolul 4

Impozitarea carburantului de aviație

(1) Dispozițiile alineatului (2) din prezentul articol completează dispozițiile corespunzătoare de la articolele enumerate la anexa II litera (d).

(2) Fără a aduce atingere oricărei dispoziții contrare, nimic din acordurile enumerate în anexa II litera (d) nu împiedică un stat membru să aplice, prin metode nediscriminatorii, taxe, impozite, drepturi sau redevențe pe carburantul furnizat pe teritoriul său, în vederea utilizării acestuia de o aeronavă a unui transportator aerian desemnat de Moldova care operează pe ruta dintre un punct situat pe teritoriul statului membru respectiv și un alt punct situat pe teritoriul acestui stat membru sau pe teritoriul unui alt stat membru.

Articolul 5

Tarife pentru transportul în Comunitatea Europeană

(1) Dispozițiile alineatului (2) din prezentul articol completează articolele enumerate la anexa II litera (e).

(2) Tarifele care vor fi practicate de către transportatorul sau transportatorii aerieni desemnați de Moldova în cadrul unuia dintre acordurile enumerate la anexa I, care conține o dispoziție menționată la anexa II litera (e), pentru transporturile efectuate în totalitate în cadrul Comunității Europene sunt reglementate de dreptul Comunității Europene.

Articolul 6

Anexe la acord

Anexele la prezentul acord fac parte integrantă din acesta.

Articolul 7

Revizuire sau modificare

În orice moment, părțile pot revizui sau modifica de comun acord prezentul acord.

Articolul 8

Intrare în vigoare și aplicare provizorie

(1) Prezentul acord intră în vigoare la data la care părțile s-au notificat reciproc, în scris, cu privire la îndeplinirea procedurilor interne respective necesare în acest scop.

(2) Până la data intrării sale în vigoare, în conformitate cu alineatul (1), părțile convin să aplice prezentul acord în mod provizoriu începând cu prima zi a lunii următoare datei la care părțile s-au notificat reciproc cu privire la îndeplinirea procedurilor interne necesare.

(3) Acordurile și celelalte aranjamente dintre statele membre și Moldova care, la data semnării prezentului acord, nu au intrat încă în vigoare și nu fac obiectul unei aplicări provizorii sunt enumerate la anexa I litera (b). Prezentul acord se aplică tuturor acestor acorduri și aranjamente la data intrării acestora în vigoare sau a aplicării provizorii a acestora.

Articolul 9

Denunțare

(1) Denunțarea unuia dintre acordurile enumerate la anexa I conduce la denunțarea simultană a tuturor dispozițiilor prezentului acord privind acordul în cauză.

(2) Denunțarea tuturor acordurilor enumerate la anexa I conduce la denunțarea simultană a prezentului acord.

DREPT CARE, subsemnații, pe deplin autorizați, au semnat prezentul acord.

Adoptat în dublu exemplar la Luxemburg, la unsprezece aprilie două mii șase, în limbile cehă daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, slovacă, slovenă, spaniolă, suedeză și moldovenească.

Por Ia Comunidad Europea

Za Evropské společenství

For Det Europæiske Fællesskab

Für die Europäische Gemeinschaft

Euroopa Ühenduse nimel

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Eiropas Kopienas vārdā

Europos bendrijos vardu

Az Európai Közösség részéről

Għall-Komunità Ewropea

Voor de Europese Gemeenschap

W imieniu Wspólnoty Europejskiej

Pela Comunidade Europeia

Za Európske spoločenstvo

Za Evropsko skupnost

Euroopan yhteisön puolesta

För Europeiska gemenskapen

Pentru Comunitatea Europeanā

Por la República de Moldavia

Za Moldavskou republiku

For Republikken Moldova

Für die Republik Moldau

Moldova Vabariigi nimel

Για τη Δημοκρατία της Μολδαβίας

For the Republic of Moldova

Pour la République de Moldavie

Per Ia Repubblica moldova

Moldovas Republikas vārdā

Moldovos Respublikos vardu

A Moldovai Köztársaság részéről

Għar-Repubblika tal-Moldovja

Voor de Republiek Moldavië

W imieniu Republiki Mołdowy

Pela República da Moldávia

Za Moldavskú republiku

Za Republiko Moldavijo

Moldovan tasavallan puolesta

För Republiken Moldavien

Pentru Republica Moldova

ANEXA I

Lista acordurilor menționate la articolul 1 din prezentul acord

(a) Acorduri privind serviciile aeriene dintre Republica Moldova și statele membre ale Comunității Europene care, la data semnării prezentului acord, au fost încheiate, semnate și/sau aplicate în mod provizoriu: — Acord privind transportul aerian dintre Guvernul Republicii Federale Austria și Guvernul Republicii Moldova, semnat la Viena la 20 iulie 1993 (denumit în continuare „Acord Moldova-Austria”), astfel cum a fost modificat ultima dată prin Memorandumul de înțelegere încheiat la Viena la 10 octombrie 2002; ▼M1 — Acordul dintre Guvernul Republicii Bulgaria și Guvernul Republicii Moldova privind serviciile aeriene între și în afara teritoriilor lor, semnat la Sofia la 17 aprilie 1996 (denumit în continuare „Acordul Moldova – Bulgaria”); ▼B — Acord privind serviciile aeriene între Guvernul Republicii Cipru și Guvernul Republicii Moldova, semnat la Chișinău la 15 iulie 2002 (denumit în continuare „Acord Moldova-Cipru”); — Acord privind transportul aerian între Guvernul Republicii Cehe și Guvernul Republicii Moldova, semnat la Chișinău la 24 februarie 2004 (denumit în continuare „Acord Moldova-Republica Cehă”); — Acord privind transportul aerian între Guvernul Republicii Federale Germania și Guvernul Republicii Moldova, semnat la Chișinău la 21 mai 1999 (denumit în continuare „Acord Moldova-Germania”); — Acord privind transportul aerian între Guvernul Republicii Elene și Guvernul Republicii Moldova, încheiat la Atena la 29 martie 2004 (denumit în continuare „Acord Moldova-Grecia”); — Acord privind transportul aerian între Guvernul Republicii Ungare și Guvernul Republicii Moldova, semnat la Budapesta la 19 aprilie 1995 (denumit în continuare „Acord Moldova-Ungaria”); — Acord privind serviciile aeriene între Guvernul Republicii Italiene și Guvernul Republicii Moldova, semnat la Roma la 19 septembrie 1997 (denumit în continuare „Acord Moldova-Italia”), astfel cum a fost modificat ultima dată prin Memorandumul de înțelegere încheiat la Roma la 26 ianuarie 2005; — Acord privind serviciile aeriene între Guvernul Republicii Lituania și Guvernul Republicii Moldova, semnat la Vilnius la 5 aprilie 1996 (denumit în continuare „Acord Moldova-Lituania”); — Acord privind serviciile aeriene între Guvernul Regatului Țărilor de Jos și Guvernul Uniunii Republicilor Sovietice Socialiste, semnat la 17 iunie 1958, ratificat prin declarația comună privind tratatele bilaterale în relațiile dintre Regatul Țărilor de Jos și Republica Moldova, semnată la Chișinău la 29 octombrie 1996 (denumit în continuare „Acord Moldova-Țările de Jos”); — Acord privind transportul aerian civil între Guvernul Republicii Polone și Guvernul Republicii Moldova, semnat la Varșovia la 27 iulie 1995 (denumit în continuare „Acord Moldova-Polonia”); ▼M1 — Acordul dintre Guvernul României și Guvernul Republicii Moldova privind serviciile aeriene, semnat la Chișinău la 28 iunie 1993, astfel cum a fost modificat prin protocolul adițional semnat la București la 31 ianuarie 2003 și astfel cum a fost modificat ultima dată prin schimbul de scrisori din 5 mai 2004 și, respectiv, din 12 mai 2004 (denumit în continuare „Acordul Moldova – România”); ▼B — Acord privind serviciile aeriene între Guvernul Regatului Unit al Marii Britanii și Guvernul Republicii Moldova, parafat la Chișinău la 18 noiembrie 1994 (denumit în continuare „Acord Moldova-Regatul Unit”);

(b) Acorduri privind serviciile aeriene și alte aranjamente parafate sau semnate între Moldova și state membre ale Comunității Europene care, la data semnării prezentului acord, nu au intrat încă în vigoare și nu sunt aplicate în mod provizoriu: — Acord privind transportul aerian între Guvernul Republicii Estonia și Guvernul Republicii Moldova, parafat la Tallinn la 23 septembrie 1999 (denumit în continuare „Acord Moldova-Estonia”); — Acord privind transportul aerian între Guvernul Republicii Franceze și Guvernul Republicii Moldova, parafat la Chișinău la 29 iulie 1999 (denumit în continuare „Acord Moldova-Franța”); — Acord privind serviciile aeriene între Guvernul Republicii Letonia și Guvernul Republicii Moldova, parafat la Riga la 28 aprilie 2004 (denumit în continuare „Acord Moldova-Letonia”); — Acord privind serviciile aeriene între Republica Portugheză și Republica Moldova parafat la Lisabona, la 17 februarie 2005 (denumit în continuare „Acord Moldova-Portugalia”).

ANEXA II

Lista articolelor din acordurile enumerate la anexa I și menționate la articolele 2-5 din prezentul acord

(a) Desemnarea de către un stat membru: — articolul 3 alineatul (5) din Acordul Moldova-Austria; ▼M1 — articolul 3 alineatul (5) din Acordul Moldova-Bulgaria; ▼B — articolul 4 alineatul (3) din Acordul Moldova-Cipru; — articolul 3 alineatul (4) din Acordul Moldova-Republica Cehă; — articolul 3 alineatul (4) din Acordul Moldova-Estonia; — articolul 3 alineatul (2) din Acordul Moldova-Franța; — articolul 3 alineatul (2) litera (b) din Acordul Moldova-Grecia; — articolul 3 alineatul (4) din Acordul Moldova-Ungaria; — articolul 1 alineatul (2) din Acordul Moldova-Țările de Jos; — articolul 3 alineatul (4) din Acordul Moldova-Polonia; ▼M1 — articolul 3 din Acordul Moldova-România; ▼B — articolul 4 alineatul (4) din Acordul Moldova-Regatul Unit.

(b) Refuzul, revocarea, suspendarea sau limitarea autorizațiilor sau a permiselor: — articolul 4 alineatul (1) litera (a) din Acordul Moldova-Austria; ▼M1 — articolul 4 alineatul (1) litera (a) din Acordul Moldova-Bulgaria; ▼B — articolul 5 alineatul (1) litera (a) din Acordul Moldova-Cipru; — articolul 4 alineatul (1) litera (b) din Acordul Moldova-Republica Cehă; — articolul 4 din Acordul Moldova-Estonia; — articolul 4 alineatul (1) din Acordul Moldova-Franța; — articolul 4 alineatul (1) litera (b) din Acordul Moldova-Grecia; — articolul 4 alineatul (1) litera (a) din Acordul Moldova-Ungaria; — articolul 4 alineatul (1) litera (a) din Acordul Moldova-Lituania; — articolul 4 alineatul (1) litera (a) din Acordul Moldova-Polonia; ▼M1 — articolul 4 alineatul (1) litera (a) din Acordul Moldova-România; ▼B — articolul 5 alineatul (1) litera (a) din Acordul Moldova-Regatul Unit.

(c) Siguranță: — articolul 13 din Acordul Moldova- Cipru; — articolul 8 din Acordul Moldova-Republica Cehă; — articolul 12 din Acordul Moldova-Estonia; — articolul 8 din Acordul Moldova-Franța; — articolul 12 din Acordul Moldova-Germania; — articolul 7 din Acordul Moldova-Grecia; — articolul 16 din Acordul Moldova-Letonia.

(d) Impozitarea carburantului de aviație: — articolul 7 din Acordul Moldova-Austria; ▼M1 — articolul 7 din Acordul Moldova-Bulgaria; ▼B — articolul 7 din Acordul Moldova-Cipru; — articolul 9 din Acordul Moldova-Republica Cehă; — articolul 6 din Acordul Moldova-Estonia; — articolul 10 din Acordul Moldova-Franța; — articolul 6 din Acordul Moldova-Germania; — articolul 10 din Acordul Moldova-Grecia; — articolul 6 din Acordul Moldova-Ungaria; — articolul 7 din Acordul Moldova-Letonia; — articolul 6 din Acordul Moldova-Lituania; — articolul 9 din Acordul Moldova-Polonia; ▼M1 — articolul 9 din Acordul Moldova-România; ▼B — articolul 8 din Acordul Moldova-Regatul Unit.

(e) Tarife pentru transport în Comunitatea Europeană: — articolul 11 din Acordul Moldova-Austria; ▼M1 — articolul 9 din Acordul Moldova-Bulgaria; ▼B — articolul 16 din Acordul Moldova-Cipru; — articolul 13 din Acordul Moldova-Republica Cehă; — articolul 10 din Acordul Moldova-Estonia; — articolul 14 din Acordul Moldova-Franța; — articolul 10 din Acordul Moldova-Germania; — articolul 13 din Acordul Moldova-Grecia; — articolul 13 din Acordul Moldova-Ungaria; — articolul 8 din Acordul Moldova-Italia; — articolul 11 din Acordul Moldova-Letonia; — articolul 10 din Acordul Moldova-Lituania; — articolul 8 din Acordul Moldova-Polonia; ▼M1 — articolul 8 din Acordul Moldova-România; ▼B — articolul 7 din Acordul Moldova-Regatul Unit.

ANEXA III

Lista celorlalte state menționate la articolul 2 din prezentul acord

(a) Republica Islanda (în cadrul Acordului privind Spațiul Economic European).

(b) Principatul Liechtenstein (în cadrul Acordului privind Spațiul Economic European).

(c) Regatul Norvegiei (în cadrul Acordului privind Spațiul Economic European).

(d) Confederația Elvețiană (în cadrul Acordului dintre Comunitatea Europeană și Confederația Elvețiană privind transportul aerian).

ANEXA IV

Definiții

Prin „stat membru” se înțelege orice stat membru al Comunității Europene.

Expresia „unitate a unui transportator aerian comunitar (companie aeriană) pe teritoriul unui stat membru” se referă la desfășurarea efectivă și reală a unei activități de transport aerian în cadrul unor aranjamente stabile. Forma juridică a acestei unități, fie că e vorba de o sucursală sau de o filială cu personalitate juridică proprie, nu trebuie să constituie factorul determinant în această privință. Atunci când se stabilește pe teritoriul mai multor state membre, în conformitate cu definiția din tratat, pentru a evita eludarea reglementărilor naționale, o întreprindere trebuie să se asigure că fiecare dintre aceste unități își îndeplinește obligațiile care pot fi prevăzute, în conformitate cu dreptul comunitar, de legislația națională aplicabilă activităților pe care le desfășoară ( 1 ).

Prin „licență de funcționare” se înțelege o autorizație acordată de către statul membru competent unei întreprinderi, care îi permite să efectueze, cu titlu oneros și/sau prin închiriere, transportul aerian al pasagerilor, al corespondenței și al mărfurilor, astfel cum se precizează în licența de funcționare.

Prin „certificat de transportator aerian” se înțelege un document eliberat unei întreprinderi sau unui grup de întreprinderi de către autoritățile competente, prin care se atestă că transportatorul aerian în cauză deține capacitățile profesionale și organizarea necesare să asigure operarea aeronavelor în siguranță, în scopul desfășurării activităților de transport aerian care sunt menționate în acesta.

În principiu „controlul reglementar efectiv” trebuie asigurat atunci când sunt îndeplinite cel puțin următoarele condiții: transportatorul aerian este titularul unei licențe de funcționare valabile, eliberată de către autoritățile competente, și corespunde criteriilor stabilite de către autoritățile competente pentru operarea serviciilor aeriene internaționale – dovada posibilităților financiare, capacitatea de a respecta obligațiile de interes public după caz, a obligațiilor de serviciu etc. – și statul membru care a eliberat licența aplică programe de monitorizare a siguranței și a securității aeriene cel puțin în conformitate cu standardele Organizației Aviației Civile Internaționale.